Verona stel musiekvideo vir treffer bekend! – Pieter Cloete
Home / Afrikaanse Musiek / Verona stel musiekvideo vir treffer bekend!
Haar eerste Afrikaanse enkelsnit, MASKERS, vanaf haar gelyknamige debuut album wat eersdaags uitgereik word, is onlangs vrygestel en het reeds ‘n Nr. 1 plek op beide 90.6 VCR en SFM Streek se trefferparades bereik. Die snit, wat deur haar en Hugo Ludik geskryf is, het ’n folk-pop-aanslag met betekenisvolle lirieke en ’n meesleurende wysie wat die luisteraar vir lank sal bybly. “Dit gaan oor die maskers wat jy dra in jou lewe. Die meeste van ons skuil agter maksers om ons ware self weg te steek en te beskerm. Dikwels bang om onsself te wys. Ons steek ook seerkry en swaarkry so weg. In hierdie liedjie probeer ek mense aanpor om van daardie maskers ontslae te raak waaraan jy so swaar dra, want om met maskers deur die lewe te gaan sal ŉ mens nooit leer nie,” vertel sy.
Gee jouself vlerke, jy weet jy’t geen perke. Haal af jou masker. Wys wat skuil daar agter…
Met hierdie liedjie deel sy nie net haar siel nie, maar ook haar ongelooflike sangtalent met die wêreld.
Vorige Jennifer Zamdudio se hartroerende lied vir haar Pa
Volgende Burgerd Botha stel nuwe musiekvideo bekend!